Γεώργιος Αυλωνίτης

Ο Γεώργιος Αυλωνίτης του Νικολάου, είναι Πτέραρχος, Επίτιμος Αρχηγός του Γενικού Επιτελείου Αεροπορίας. Διετέλεσε Αρχηγός του Γενικού Επιτελείου Αεροπορίας της Ελλάδας από τις 13 Σεπτεμβρίου 2004 έως τις 23 Ιανουαρίου 2007.

 Ο Πτέραρχος Γεώργιος Αυλωνίτης, γεννήθηκε στην Αθήνα. Γιός βετεράνου αξιωματικού του Β’Παγκοσμίου, εισήλθε στη Σχολή Ικάρων το 1969 και ορκίστηκε ανθυποσμηναγός ιπτάμενος το 1973 Στην Πολεμική Αεροπορία υπηρέτησε επί 39 έτη σε διάφορες επιχειρησιακές και εκπαιδευτικές Μονάδες πρώτης γραμμής καθώς και σε Επιτελεία. Έχει υπηρετήσει στις ΗΠΑ απο το 1982 έως το 1985 ως εκπαιδευτής πτήσεων στο Euro NATO Joint Jet Pilot Training και από το 1997 έως το 2000 ως Branch Chief στον επιχειρησιακό κλάδο του Διεθνούς Στρατιωτικού Επιτελείου (International Military Staff) του ΝΑΤΟ, στις Βρυξέλλες. Είναι απόφοιτος Σχολών Επιτελών, Πολέμου, Command and Control, Crisis Management. Έχει διοικήσει Αεροπορικές Μονάδες σε όλα τα επίπεδα και, διευθύνει Κλάδους και Μείζονες Σχηματισμούς της Πολεμικής Αεροπορίας και του ΓΕΕΘΑ. Πριν επιλεγεί ως Αρχηγός ΓΕΑ του είχαν ανατεθεί τα καθήκοντα του Διοικητή Αεροπορικής Εκπαίδευσης Πολεμικής Αεροπορίας. Tο 2004, το ΚΥΣΕΑ του ανέθεσε τα καθήκοντα του Αρχηγού του Γενικού Επιτελείου Αεροπορίας. Στις 25 Ιανουαρίου 2007, προήχθη σε Πτέραρχο οπότε και αποστρατεύτηκε. Από τον Ιούνιο του 2008 έως και τον Ιανουάριο του 2012 εργάστηκε ως σύμβουλος διοίκησης στην αεροπορική εταιρία OLYMPIC AIR κατέχοντας θέση στο Διοικητικό Συμβούλιο της OLYMPIC ENGINEERING. Ασχολήθηκε επισταμένα με αεροπορικά θέματα επιχειρησιακής υφής που άπτονταν άμεσα του γνωστικού του αντικειμένου. Από το 2012 έως και σήμερα υποστηρίζει ενεργά την διοργάνωση της ετήσιας διεθνούς αεροπορικής επίδειξης Athens Flying Week που διεξάγεται στα πρότυπα της επίδειξης Αεροπορικής ισχύος Αρχάγγελος 2005. Η εν λόγω αεροπορική εκδήλωση, διοργανώθηκε με δική του πρωτοβουλία και, έχοντας εξασφαλίσει τη συμμετοχή δεκάδων φίλων πολεμικών αεροποριών και εταιριών αεροπορικού ενδιαφέροντος, είχε ελκύσει 500.000 περίπου επισκέπτες στην Τανάγρα και στο Φάληρο. Έχει συνολική πτητική πείρα ανω των 5.300 ωρών, Έχει ιπταθεί ως κυβερνήτης με αεροσκάφη: T-41D, T-37, T-33, F-102 και Mirage F-1CG. Εχει συμμετάσχει σε πτήσεις ως συγκυβερνήτης με T-6A/II,T-2E, F-5B, F-4E, F-16, Mirage 2000, Grippen, Eurofighter, και Rafale. Επίσης με Super Puma, C-47, CL-215, C-130, DO-28 DORNIER, M-18(PZL), B-212, CL-415, Κατά την θητεία του ως Αρχηγός ΓΕΑ, με το εκλεκτό του επιτελείο, σχεδίασε και οργάνωσε την μοναδική Αεροπορική Επίδειξη της Πολεμικής Αεροπορίας, Αεροπορική Επίδειξη Αρχάγγελος 2005, έχοντας, κατά βάση, τους ακόλουθους σκοπούς προαγωγής δημόσιων αγαθών: Να προβάλλει την αεροπορική ιδέα. Να προσελκύσει το ενδιαφέρον του Ελληνικού λαού για την ΠΑ ως σημαντικής συνιστώσας της δημόσιας περιουσίας και κληρονομιάς του, έχοντας μακροπρόθεσμα θετικό αντίκτυπο στην Εθνική Άμυνα της χώρας. Να καταδείξει, αφενός, το υψηλό οργανωτικό και επιχειρησιακό επίπεδο της ΠΑ ως δημόσιας Υπηρεσίας, τονώνοντας το ηθικό και το φρόνημα των Ελλήνων που διαμορφώνει την ικανότητα εθνικής μας άμυνας και να προβάλλει, αφετέρου, στο εξωτερικό τις οργανωτικές και επιχειρησιακές ικανότητες της ΠΑ, ενισχύοντας τη θετική της εικόνα αναφορικά με την εθνική μας ισχύ. Να βοηθήσει στον επαγγελματικό προσανατολισμό της Ελληνικής νεολαίας. Έχει τιμηθεί με τα εξής Παράσημα, Μετάλλια και Διαμνηνμονεύσεις: Χρυσός Σταυρός του Φοίνικα Ευδοκίμου Διοικήσεως Α’ Τάξης Μετάλλιο Στρατιωτικής Αξίας Α’ Τάξης Αξιωματικού Επιτελούς Β’ Τάξης Ηγεσίας Μεγάλης Μονάδας Γ’ και Β’ Τάξης Ευδοκίμου Διοικήσεως Β’ Τάξης Μετάλλιο Στρατιωτικής Αξίας Γ’ Τάξης Μετάλλιο Στρατιωτικής Αξίας Β’ Τάξης Χρυσός Σταυρός της Τιμής Ταξιάρχης του Τάγματος της Τιμής Ταξιάρχης του Τάγματος του Φοίνικα Ανώτερος Ταξιάρχης του Τάγματος του Φοίνικα Ανώτερος Ταξιάρχης του Τάγματος της Τιμής Διαμνημόνευση Αστέρα Αξίας και Τιμής Διαμνημόνευση Αρχηγίας Γενικού Επιτελείου Αεροπορίας Βιογραφικό, Ελληνική Πολεμική Αεροπορία. Αεροπορική Επίδειξη Αρχάγγελος, Αεροπορική Επίδειξη Αρχάγγελος, Ανακτήθηκε 16 Ιουλίου 2007.